CELEX: C2005/229/31
Language: da
Date: 2005-09-17 00:00:00
Title: Dom afsagt af Retten i Første Instans den 13. juli 2005 i sag T-5/04, Carlo Scano mod Kommissionen for De Europæiske Fællesskaber (Tjenestemænd — intern udvælgelsesprøve — multiple choice-spørgsmål — udvælgelseskomitéens afvisning af at eliminere visse spørgsmål — ligebehandling — princippet om god forvaltningsskik — domstolskontrollens rækkevidde — annullationssøgsmål — erstatningssøgsmål)

17.9.2005   
            
            
               DA
            
            
               Den Europæiske Unions Tidende
            
            
               C 229/15
            
         
      DOM AFSAGT AF RETTEN I FØRSTE INSTANS
   
   den 13. juli 2005
   i sag T-5/04, Carlo Scano mod Kommissionen for De Europæiske Fællesskaber (1)
   
   (Tjenestemænd - intern udvælgelsesprøve - multiple choice-spørgsmål - udvælgelseskomitéens afvisning af at eliminere visse spørgsmål - ligebehandling - princippet om god forvaltningsskik - domstolskontrollens rækkevidde - annullationssøgsmål - erstatningssøgsmål)
   (2005/C 229/31)
   Processprog: fransk
   I sag T-5/04, Carlo Scano, tjenestemand ved Kommissionen for De Europæiske Fællesskaber, Bruxelles (Belgien), ved avocat M.-A. Lucas, mod Kommissionen for De Europæiske Fællesskaber (befuldmægtigede: J. Currall, bistået af avocat D. Waelbroeck, og med valgt adresse i Luxembourg), angående dels en påstand om annullation af den af udvælgelseskomitéen for den interne udvælgelsesprøve KOM/PA/02 om overgang fra kategori B til kategori A trufne afgørelse om opgørelse af sagsøgerens resultater ved stopprøverne og om afvisning af at give ham adgang til nævnte udvælgelsesprøves mundtlige prøve, af de efterfølgende stadfæstende afgørelser, af listen over de ansøgere, der bestod udvælgelsesprøven inden for det område, sagsøgeren aflagde prøve, og af enhver afgørelse, der måtte være truffet på dette grundlag, dels en påstand om tilkendelse af en godtgørelse, har Retten (Fjerde Afdeling), sammensat af afdelingsformanden, H. Legal, og dommerne P. Mengozzi og I. Wiszniewska-Bialecka; justitssekretær: fuldmægtig I. Natsinas, den 13. juli 2005 afsagt dom, hvis konklusion lyder således:
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Hver part bærer sine egne omkostninger.
            
         
      (1)  EUT C 59 af 6.3.2004.